জন ওয়ার

জন জেমস ওয়ার (ইংরেজি: John Warr; জন্ম: ১৬ জুলাই, ১৯২৭ - মৃত্যু: ৯ মে, ২০১৬) মিডলসেক্সের ইলিং এলাকায় জন্মগ্রহণকারী ইংরেজ আন্তর্জাতিক ক্রিকেটার ও প্রশাসক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের সূচনালগ্নে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও কেমব্রিজ বিশ্ববিদ্যালয় দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন জন ওয়ার। মিডলসেক্সের ইলিং এলাকায় জন্মগ্রহণকারী জন ওয়ার পরিবারের তিন সন্তানের সর্বকনিষ্ঠ ছিলেন। ইলিং বয়েজ গ্রামার স্কুলে অধ্যয়ন করেন। এরপর চার বছর ফ্লিট এয়ার আর্মে জাতীয় সেবায় চার বছর যুক্ত ছিলেন। কেমব্রিজের ইমানুয়েল কলেজে ইতিহাস বিষয়ে অধ্যয়ন করেন। ১৯৪৯ থেকে ১৯৫২ সময়কালে প্রত্যেক বছরই তিনি ব্লুধারী হয়েছিলেন। তন্মধ্যে, ১৯৫১ সালে কেমব্রিজ বিশ্ববিদ্যালয় ক্রিকেট ক্লাবের অধিনায়কের দায়িত্বে ছিলেন। ১৯৪৯ সাল থেকে ১৯৬০ সাল পর্যন্ত জন ওয়ারের প্রথম-শ্রেণীর খেলোয়াড়ী জীবন চলমান ছিল। ১৯৫৬ সালে প্রথমবারের মতো শত উইকেট লাভের মাইলফলক স্পর্শ করেন। ১৮.১৭ গড়ে ১১৬ উইকেট লাভ করেছিলেন তিনি। ১৯৫৮ থেকে ১৯৬০ সালে দূর্বলতর মিডলসেক্স দলের নেতৃত্বে ছিলেন। ডানহাতি ফাস্ট-মিডিয়াম বোলার হিসেবে মিডলসেক্স দলের পক্ষে খেলেছেন জন ওয়ার। ১৯৪৯ থেকে ১৯৬০ সাল পর্যন্ত ২৬০টি খেলায় অংশ নেন। ২০.৭৫ গড়ে ৭০৩টি উইকেট লাভ করেন। তন্মধ্যে, আগস্ট, ১৯৫৬ সালে কেন্টের বিপক্ষে ব্যক্তিগত সেরা ৯/৬৫ বোলিং পরিসংখ্যান গড়েছিলেন। ১৯৫০ সালে মিডলসেক্স ও কেমব্রিজ বিশ্ববিদ্যালয়ের পক্ষে খেলে ৮৭ উইকেট দখল করেন। এরফলে, ঐ মৌসুমে তিনি ৩২তম স্থান দখল করেন। ১৯৫৮ থেকে ১৯৬০ সময়কালে মিডলসেক্সের অধিনায়কত্ব করেছেন তিনি। ১৯৫৬ ও ১৯৫৯ সালে মোট দুইবার একশত প্রথম-শ্রেণীর উইকেট লাভের মাইলফলক স্পর্শ করেন। এছাড়াও, ইংল্যান্ড জেন্টলম্যানের পক্ষে পনেরোটি, ১৯৫৫-৫৬ মৌসুমে ওয়েস্ট ইন্ডিজ সফরে ই. ডব্লিউ. সোয়ানটন একাদশের পক্ষে তিনবার ও ১৯৫৬-৫৭ মৌসুমে জ্যামাইকায় নরফোক ডিউক একাদশের পক্ষে তিনটি খেলায় অংশ নিয়েছিলেন। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জন ওয়ার। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৫ জানুয়ারি, ১৯৫১ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২ ফেব্রুয়ারি, ১৯৫১ তারিখে অ্যাডিলেডে একই দলের বিপক্ষে সর্বশেষ টেস্টে অংশ নেন তিনি। অভিজ্ঞতাহীন দলের সদস্যরূপে অস্ট্রেলিয়ার কাছে তার দল পরাজিত হয়েছিল। কেমব্রিজে অধ্যয়নকালীন ১৯৫০-৫১ মৌসুমে তাকে অস্ট্রেলিয়া গমনার্থে ইংরেজ দলে অন্তর্ভুক্ত করা হয়। পাঁচ-টেস্ট নিয়ে গড়া সিরিজের দুই টেস্টে তিনি খেলেন। টেস্ট ক্রিকেট অভিষেকে অন্যতম বাজে বোলিং করেন। ১৪২ রান খরচ করে তিনি কোন উইকেটের সন্ধান পাননি। পরবর্তীতে, ২০০৯ সালে অস্ট্রেলীয় ব্রাইস ম্যাকগেইন দক্ষিণ আফ্রিকার বিপক্ষে ১৪৯ রান খরচ করে অগৌরবজনক রেকর্ডটি নিজের করে নেন। খেলায় তিনি মাত্র এক উইকেট লাভ করেন। অস্ট্রেলিয়ার সাত নম্বরে ব্যাটিংয়ে নামা ইয়ান জনসনকে কট বিহাইন্ডে বিদেয় করেন তিনি। ঐ দুই খেলায় তিনি ২৮১ রান খরচ করেন। টেস্ট ক্রিকেটের ইতিহাসে সর্বাপেক্ষা বাজে বোলিং পরিসংখ্যানটি পরবর্তীতে রজার বিজেসুরিয়া ১৯৮৫ সালে নিজের করায়ত্ত্ব করেন।২০১৬-এর হিসাব অনুযায়ী[হালনাগাদ] ইংল্যান্ডের অবসর গ্রহণকারী টেস্ট খেলোয়াড় হিসেবে তার বোলিং গড় নিকৃষ্ট অবস্থানে রয়েছে। কেবলমাত্র রবি বোপারা’র এ ধরনের বাজে গড়ে আছে। ১৯৫২ সালে উইজডেন ক্রিকেটার্স অ্যালমেনাকে উল্লেখ করা হয় যে, নিঃসন্দেহে তিনি বেশ পরিশ্রমী ও আমোদপ্রিয়; তবে, তিনি টেস্ট খেলার যোগ্য ছিলেন না। কাউন্টি ক্রিকেটে মিডলসেক্সের পক্ষে যথেষ্ট সফলতা লাভ করেছিলেন। ক্রিকেট খেলা থেকে অবসর গ্রহণের পর দ্য সানডে টেলিগ্রাফে লিখতেন ও ডিসকাউন্ট ব্রোকার হিসেবে কাজ করতেন। এরপর, ১৯৭৭ সালে জকি ক্লাবের সদস্য ছিলেন। ১৯৮৯ থেকে ১৯৯৩ সাল পর্যন্ত ক্লাবের সভাপতি ছিলেন। নৈশভোজন পরবর্তী বক্তা হিসেবে তিনি বেশ জনপ্রিয়তা লাভ করেন। ১৯৮৭ সাল পর্যন্ত অস্ট্রেলিয়ার কন্ট্রোল বোর্ডের প্রতিনিধি হিসেবে দায়িত্ব পালন করে গেছেন। ১৯৮৭-৮৮ মৌসুমে মেরিলেবোন ক্রিকেট ক্লাবের (এমসিসি) সভাপতি ছিলেন। ১৯৯৬ সালে আজীবন সম্মানীয় সহ-সভাপতি হন। ১৯৯০ সালে বার্কশায়ার কাউন্টি ক্রিকেট ক্লাবের সভাপতি হন। রসিকতাবোধ ও অগণিত নৈশভোজন পরবর্তী কৌতুকপূর্ণ বক্তা হিসেবে সুনাম অর্জন করেছিলেন। ব্যক্তিগত জীবনে বিবাহিত ছিলেন তিনি। ১৯৫৭ সালে ভ্যালেরি পাওয়েল নাম্নী এক রমণীর পাণিগ্রহণ করেন। এ দম্পতির দুই কন্যা ছিল। ৯ মে, ২০১৬ তারিখে ৮৮ বছর বয়সে জন ওয়ারের দেহাবসান ঘটে। Bateman, Colin (১৯৯৩)। If The Cap Fits। Tony Williams Publications। পৃষ্ঠা 184। আইএসবিএন 1-869833-21-X।  "John Warr, cricketer—obituary"। The Daily Telegraph। ১০ মে ২০১৬। সংগ্রহের তারিখ ১০ মে ২০১৬।  "John Warr"। ESPNcricinfo। সংগ্রহের তারিখ ১১ মে ২০১৬।  "JJ Warr (1927–2016)"। Middlesex County Cricket Club। ৯ মে ২০১৬। সংগ্রহের তারিখ ১১ মে ২০১৬।  Williamson, Martin। "John Warr"। ESPNcricinfo। সংগ্রহের তারিখ ১০ মে ২০১৬।  "First-class matches played by John Warr (344)"। CricketArchive। ৩ জুন ২০১৬ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।  "First-class Bowling in England for 1950 (Ordered by Wickets)"। CricketArchive। সংগ্রহের তারিখ ৬ সেপ্টেম্বর ২০০৬।  Tweedle, Alistair (১৪ অক্টোবর ২০১৫)। "Adil Rashid is record-breakingly bad for England - but is spared complete humiliation"। The Daily Telegraph। সংগ্রহের তারিখ ১১ মে ২০১৬।  "Career Bowling for England in Test Matches (Ordered by Average)"। CricketArchive। সংগ্রহের তারিখ ১১ মে ২০১৬।  "1952 – M.C.C. team in Australia and New Zealand, 1950–51"। Wisden। ESPNcricinfo। সংগ্রহের তারিখ ৬ সেপ্টেম্বর ২০০৬।  "Former MCC President JJ Warr dies"। Lord's। ৯ মে ২০১৬। সংগ্রহের তারিখ ১১ মে ২০১৬।  লেস জ্যাকসন হ্যারল্ড গিম্বলেট অ্যাশেজ সিরিজের তালিকা মিডলসেক্স কাউন্টি ক্রিকেট ক্লাব ইংরেজ টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে জন ওয়ার (ইংরেজি) ক্রিকেটআর্কাইভে জন ওয়ার (সদস্যতা প্রয়োজনীয়) (ইংরেজি)